**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2021. július 29-én tartandó rendes ülésére**

Az előterjesztés tárgya: **Az államháztartáson kívüli források átvételéről és az önkormányzat által államháztartáson kívülre nyújtott támogatásokról szóló önkormányzati rendelet megalkotásáról**

Melléklet: rendelet-tervezet

Az előterjesztés előadója: Dr. Kórik Zsuzsanna jegyző

Az előterjesztést témafelelőse: Erdei Koletta köztisztviselő

Az előterjesztés ügyiratszáma: TPH/10705-2/2021.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 22. pontja |

Az ülésre meghívni javasolt szervek, személyek:

**Egyéb megjegyzés:**

……………………………………………………………………………………………………………………………………………………………………………………………………

Tiszavasvári, 2021. július 21.

**Erdei Koletta**

**témafelelős**

**Tiszavasvári Város Jegyzőjétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Témafelelős: Erdei Koletta

**E L Ő T E R J E S Z T É S**

**- a Képviselő-testülethez -**

**Az államháztartáson kívüli források átvételéről és az önkormányzat által államháztartáson kívülre nyújtott támogatásokról szóló önkormányzati rendelet megalkotásáról**

**Tisztelt Képviselő-testület!**

Tájékoztatom Önöket, hogy Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 41. § (9) bekezdése kimondja, hogy **a helyi önkormányzat képviselő-testülete az államháztartáson kívüli források átvételére és átadására vonatkozó rendelkezéseket rendeletben szabályozza.**

Az Mötv. 41. § (9) bekezdése értelmében az önkormányzatnak rendelet-alkotási kötelezettsége áll fenn, eszerint az államháztartáson kívüli forrás átadása és átvétele önkormányzati rendeletben szabályozott módon történhet. Az **Államháztartáson kívülre átadott önkormányzati támogatások alatt az önkormányzat által saját költségvetési bevétele terhére, valamint a központi költségvetésből az önkormányzaton keresztül bármilyen jogcímen nyújtott nem normatív, céljellegű, működésre és fejlesztésre adandó (nem szociális ellátás) pénzbeli juttatást kell érteni.** Ilyen támogatás az eseti jellegű, amely meghatározott működési vagy fejlesztési feladat ellátásához, cél megvalósításához nyújt anyagi hozzájárulást, vagy általános működési célú támogatás, ami a támogatott (civil szervezetek) működéséhez biztosít pénzbeli támogatást.

**A rendeletben szabályozott, az önkormányzat által államháztartáson kívülre nyújtott támogatásokkal elsősorban a Tiszavasváriban működő civil és gazdálkodó szervezetek** az önkormányzati feladatok megvalósítása, a város fejlesztése és szépítése, környezetvédelem, a lakosság művelődése, oktatása, egészségvédelme, sportolása, a kultúra, a hagyományok, az esélyegyenlőség megteremtése, valamint a polgárok közéletbe való bevonása érdekében tett **tevékenységeit hivatott támogatni.** Nem tartozik ide az önkormányzati rendeletekben szabályozott szociális támogatások, helyi önszerveződő közösségek támogatása, tekintettel arra, hogy azok támogatása államháztartási forrásból történik.

**Az önkormányzati rendelet szabályozza, hogy az érintettek az önkormányzat költségvetéséből milyen módon, formában kaphatnak pénzbeli támogatást meghatározott, tevékenységüket segítő, illetve azzal összefüggő célra.**

**Államháztartáson kívüli források átvétele több jogcímen lehetséges, p**éldául pénzeszközök, ingó, ingatlan közérdekű felajánlása, ajándékozása, öröklés útján célhoz kötötten vagy felhasználási, hasznosítási cél megjelölése nélkül. A felajánlók, támogatók lehetnek az államháztartás körébe nem tartozó jogi személyek, jogi személyiséggel nem rendelkező szervezetek, vagy természetes személyek.

**Az önkormányzati rendelet részletesen szabályozza a tárgyát képező támogatási forma nyújtásának feltételeit, a támogatás alapelveit, a kérelem, illetve a megállapodás tartalmi elemeit, az elszámolás szabályait.**  A támogatási megállapodásra vonatkozó rendelkezéseknél megjelenik a támogatási megállapodásban meghatározott támogatási céltól eltérő felhasználás, amennyiben az ezt tartalmazó kérelem időben benyújtásra kerül, és a döntéshozó hozzájárul. A támogatások elszámolásával kapcsolatban is tartalmaz a rendelet kötelező érvényű előírásokat, valamint a támogatás visszafizetésének esetit is tartalmazza.

A rendelet tervezet előzetes hatásvizsgálata:

A jogalkotásról szóló 2010. évi CXXX. tv. 17. § (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható követelményeit. Az előzetes hatásvizsgálat eredményéről a testületet tájékoztatni kell.

A törvény 17. § (2) bekezdése szerint a hatásvizsgálat során vizsgálni kell:

a) a tervezett jogszabály valamennyi jelentősnek ítélt hatását, különösen

aa) társadalmi, gazdasági, költségvetési hatásait,

ab) környezeti és egészségi következményeit,

ac) adminisztratív terheket befolyásoló hatásait, valamint

b) a jogszabály megalkotásának szükségességét, a jogalkotás elmaradásának várható következményeit, és

c) a jogszabály alkalmazásához szükséges személyi, szervezeti, tárgyi és pénzügyi feltételeket.

A fentiek alapján a rendelet módosításának **várható következményeiről** – az előzetes hatásvizsgálat tükrében – az alábbi tájékoztatást adom:

1. A módosítás valamennyi jelentősnek ítélt hatása, különösen:

1.1. *társadalmi, gazdasági, költségvetési hatása*:

A rendeletben szabályozott, az önkormányzat által államháztartáson kívülre nyújtott támogatások elsősorban a településen tevékenykedő civil szervezetek, illetve itt lakó állampolgárok számára pozitív. Az önkormányzati rendelet szabályozza, hogy az érintettek az önkormányzat költségvetéséből milyen módon, formában kaphatnak pénzbeli támogatást meghatározott, tevékenységüket segítő, illetve azzal összefüggő célra. Az államháztartáson kívüli forrás átadása és átvétele önkormányzati rendeletben szabályozott módon történhet.

1.2.*A módosításnak gazdasági hatásával* a pénzeszköz átadás-átvétel a támogatott szerv gazdálkodását, illetve tevékenységét segíti.

1.3.*A rendelet módosításának költségvetési kihatása*: az államháztartáson kívülre történő pénzeszköz átadás, illetve államháztartáson kívülről érkező pénzeszköz átvétel minden esetben érinti az önkormányzat költségvetését.

2. A módosításnak környezeti és egészségügyi következményeivel nem számolhatunk.

3. Az adminisztratív terheket jelentősen befolyásoló hatása: a rendelet megalkotásának az adminisztratív terheket tekintve jelentős hatása nincs

4. A jogszabály megalkotásának szükségessége, a jogalkotás elmaradásának várható következményei:

Az önkormányzati rendelet megalkotása kötelező, a rendeletalkotást a Magyarország helyi önkormányzatairól szóló 2011. évi CLXXXIX törvény 41.§ (9) bekezdésében előírt rendelet alkotási kötelezettség teljesítése teszi szükségessé. Amennyiben az önkormányzat jogalkotási kötelezettségének nem tesz eleget, a törvényességi felügyeletet gyakorló Szabolcs-Szatmár-Bereg Megyei Kormányhivatal részéről törvényességi észrevétel várható, a rendelet megalkotására való kötelezéssel.

5. A jogszabály alkalmazásához szükséges személyi, szervezeti, tárgyi és pénzügyi feltételek:

A rendelet a meglévő szervezeti, személyi, tárgyi és pénzügyi feltételekkel alkalmazható, további feltételek biztosítását nem igényli, a szükséges feltételek rendelkezésre állnak.

A rendelettel kapcsolatban várható problémák, jogszabály-alkalmazási nehézségek: A rendeletalkotás az államháztartáson kívüli pénzeszköz átadás és átvétel jogi szabályozottságát célozza, a meglévő állapotokat nem érinti.

Az önkormányzati rendeletekhez indokolási kötelezettség is társul. Az indokolásban a jogszabály előkészítőjének feladata azoknak a társadalmi, gazdasági, szakmai okoknak és céloknak a bemutatása, amelyek a szabályozást szükségesség teszik. Az indokolásban ismertetni kell a jogi szabályozás várható hatását is.

Tisztelt Képviselő-testület!

Kérem az előterjesztett rendelet-tervezet megtárgyalását és elfogadását!

Tiszavasvári, 2021. július 22.

**Dr. Kórik Zsuzsanna**

**jegyző**

**Tiszavasvári Város Önkormányzat Képviselő-testületének .../2021. (VII….) önkormányzati rendelete**

**az államháztartáson kívüli források átvételéről és az önkormányzat által államháztartáson kívülre nyújtott támogatásokról**

A Tiszavasvári Város Önkormányzat Képviselő-testülete a Magyarország Alaptörvénye 32. cikk (1) bekezdés a) pontja, a Magyarország helyi önkormányzatairól szóló 2011. évi CLXXXIX. törvény 41. § (9) bekezdésében meghatározott feladatkörében eljárva a Képviselő-testület Tiszavasvári Város Önkormányzata Szervezeti és Működési Szabályzatáról szóló 1/2019. (II.1.) önkormányzati rendelet 4. melléklet 22. pontjában biztosított véleményezési jogkörében illetékes Pénzügyi és Ügyrendi Bizottság véleményének kikérésével az államháztartáson kívüli források átvételéről és az önkormányzat által államháztartáson kívülre nyújtott támogatások rendjéről a következőket rendeli el:

*I. Fejezet*

*Általános rendelkezések*

**1. A rendelet célja**

**1. §**

(1) A rendelet szabályozza Tiszavasvári Város Önkormányzatának (továbbiakban: önkormányzat) a közpénzekből nyújtott támogatások átláthatóságáról szóló 2007. évi CLXXXI. törvény (továbbiakban: Knyt.) előírásainak megfelelően az államháztartáson kívülre átadott és az államháztartáson kívülről átvett pénzeszközökre vonatkozó eljárását, a helyi civil szervezetek támogatását.

(2) Az önkormányzat elismeri és támogatja azt a tevékenységet, amelyet a Tiszavasvári városban tevékenykedő civil és gazdálkodó szervezetek, az önkormányzati feladatok megvalósítása, a város fejlesztése és szépítése, környezetvédelem, a lakosság művelődése, oktatása, egészségvédelme, sportolása, a kultúra, a hagyományok, az esélyegyenlőség megteremtése, valamint a polgárok közéletbe való bevonása érdekében végeznek.

**2. A rendelet hatálya**

**2. §**

(1) A rendelet személyi hatálya kiterjed a természetes személyekre, az államháztartás körébe nem tartozó jogi személyekre és jogi személyiséggel nem rendelkező szervezetekre (a továbbiakban együtt: támogatott).

(2) A rendelet tárgyi hatálya kiterjed minden, az államháztartáson kívüli forrás átvételére és – a (3) bekezdésben meghatározott kivétellel – az önkormányzat által államháztartáson kívülre nyújtott pénzbeli támogatásra.

(3) A rendelet tárgyi hatálya nem terjed ki a tárgy szerinti külön önkormányzati rendeletekben meghatározott támogatásokra, így különösen:

*a)* a szociális ellátásokra, a szociálisan rászorultak részére megállapított pénzbeli támogatásokra,

*b)* az önkormányzati pénzeszközökből és támogatásokból megvalósuló beszerzésekről szóló önkormányzati rendelet hatálya alá tartozó támogatásokra,

*c)* az ösztöndíjakra,

*d)* a lakáscélú támogatásokra,

*e)* közfeladat ellátására kötött megállapodás keretében átadott pénzeszközökre.

**3. Értelmező rendelkezések**

**3. §**

(1) Jelen rendelet alkalmazásában államháztartáson kívüli forrás államháztartás körébe nem tartozó jogi személyek és jogi személyiséggel nem rendelkező szervezetek (a továbbiakban: szervezet) részére átadott, illetve tőlük kapott pénzeszköz, ingó, valamint ingatlan.

(2) Támogatásnak minősül: az önkormányzat által saját költségvetési bevétele terhére, valamint a központi költségvetésből az önkormányzaton keresztül bármilyen jogcímen nyújtott nem normatív, céljellegű, működésre és fejlesztésre adandó (nem szociális ellátás) pénzbeli juttatás. Céljellegű támogatás lehet:

*a)* eseti jellegű, amely meghatározott működési vagy fejlesztési feladat ellátásához, cél megvalósításához nyújt anyagi hozzájárulást,

*b)* általános működési célú támogatás, ami a támogatott (civil szervezetek) működéséhez biztosít pénzbeli támogatást.

*II. Fejezet*

*Államháztartáson kívüli forrás átadására vonatkozó szabályok*

**4. Támogatás nyújtásának alapelvei**

**4. §**

(1) Az önkormányzat jelen rendelet kereti között a civil szervezetek egyedi döntés alapján, illetve a tárgyévi költségvetési rendeletben címzett támogatást nyújthat.

(2) A támogatások odaítéléséről a tárgyévi költségvetési rendeletben foglaltak alapján a képviselő-testület, a Polgármesteri keret terhére nyújtott támogatások odaítéléséről saját hatáskörében a polgármester dönt.

**5. §**

(1) Önkormányzati támogatás egyedi döntés alapján, illetve kérelemre adható az 1. §-ban meghatározott cél megvalósítását szolgáló, a szervezet tevékenységi körébe tartozó tevékenység, program megvalósításához.

(2) Támogatásban részesíthető az a támogatott, illetve szervezet, amely

*a)* a lelkiismereti és vallásszabadságról szóló 2011. évi C. törvény rendelkezései alapján egyháznak minősülő szervezet,

*b)* az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény hatálya alá tartozó civil szervezet, jogi személyiséggel nem rendelkező, közérdekű tevékenységet folytató közösségek, civil társaságok.

(3) Támogatásban nem részesíthetőek a politikai pártok, azok helyi szervezetei, valamint az olyan civil szervezet, egyház, szakszervezet vagy ezek önálló jogi személyiséggel rendelkező szervezeti egysége, amely a pályázat kiírását vagy a kérelem benyújtását megelőző 5 éven belül:

*a)* együttműködési megállapodást kötött vagy tartott fenn Magyarországon bejegyzett párttal, vagy

*b)* jelöltet állított országgyűlési, európai parlamenti vagy helyi önkormányzati választáson.

(4) A határon túli szervezet csak Magyarországon nyilvántartásba vett civil szervezettel együttesen támogatható a Magyarországon nyilvántartott szervezettel kötött megállapodás alapján.

**6. §**

(1) A támogatási kérelem kötelező tartalmai elemei:

*a)* a támogatást igénylő megnevezése, székhelye, levelezési címe, adószáma, bírósági nyilvántartásba vétel száma, a nyilatkozattételre jogosult személy neve, aláírási címpéldánya, elérhetősége, a nyilvántartott tagok száma,

*b)* a támogatást igénylő számlavezető pénzintézetének megnevezése és a támogatást igénylő számlaszáma,

*c)* az igényelt támogatás célja, a felhasználás módja és az igényelt összeg,

*d)* a támogatás felhasználására vonatkozó tételes költségszámítás, megjelölve a támogatási cél megvalósításához rendelkezésre álló saját forrás összegét,

*e)* a támogatási cél megvalósításának kezdő és befejező időpontja,

*f)* az 1. számú melléklet szerint köztartozásokról, a csőd- felszámolási, végelszámolási eljárásról szóló nyilatkozatot.

*g)* a 2. számú melléklet szerint a közpénzekből nyújtott támogatások átláthatóságáról szóló Knyt.- ben meghatározott összeférhetetlenséggel, illetve érintettséggel kapcsolatos nyilatkozatot.

**7. §**

(1) Nem részesíthető a tárgyévben támogatásban az a szervezet, amely

*a)* benyújtott támogatási kérelmében valótlan, vagy megtévesztő adatot szolgáltatott,

*b)* a támogatási kérelem nem tartalmazza a 6. §-ban meghatározottakat, azokat a felhívásban rögzített hiánypótlási határidőre nem teljesítette,

*c)* az előző évben kapott támogatással nem, vagy nem megfelelően számolt el és a támogatási összeget nem fizette vissza,

*d)* az előző évben kapott támogatást előzetes hozzájárulás nélkül a támogatási céltól eltérően használta fel,

*e)* a támogatást kérő tekintetében a Knyt. 6.§ - ban meghatározott összeférhetetlenség áll fenn.

**5. A támogatási megállapodásra vonatkozó rendelkezések**

**8. §**

(1) A megállapodás előkészítése során kérelmet benyújtó szervezet által megadott adatokat ellenőrizni kell a rendelkezésre álló közhiteles elektronikus nyilvántartásokban.

(2) A támogatásról szóló megállapodás tartalmazza:

*a)* a támogatott szervezet pontos megjelölését,

*b)* a támogatás pontos célját, a támogatott tevékenységét, program megnevezését,

*c)* a támogatás összeget, elszámolható költségek körét,

*d)* az elszámolás határidejét, rendjét,

*e)* rögzíti az esetleges visszafizetési kötelezettséget.

(3) A támogatási megállapodásban rögzítettektől eltérő célú felhasználás akkor lehetséges, ha az elszámolási határidőt megelőzően 30 nappal a szervezet kérelmet nyújt be, ahhoz a döntéshozó hozzájárul és a támogatási szerződés ennek megfelelően módosításra kerül.

(4) A kérelemre nyújtott támogatásoknál az elszámolási határidő egyszeri, legfeljebb 30 nappal történő meghosszabbításáról a szervezet kérelme alapján a döntéshozó dönt, a támogatási szerződést ennek megfelelően módosítani kell. Az elszámolási határidő lejárta előtt 15 nappal határidő hosszabbítás már nem kezdeményezhető.

(5) A támogatási szerződést a polgármester írja alá.

**6. Elszámolásokra vonatkozó rendelkezések**

**9. §**

(1) A támogatás felhasználásáról szóló elszámolás szakmai és pénzügyi beszámoló követelményeit a támogatási szerződés rögzíti. Elszámolási határidő: a támogatási megállapodásban rögzítettek szerint. Az elszámoláshoz csatolni kell a 3. számú melléklet szerinti összesítő lapot és nyilatkozatot.

(2) A támogatás fel nem használt vagy a támogatási szerződéstől eltérően felhasznált részét vissza kell fizetni az elszámolással egyidejűleg, de legkésőbb a támogatási szerződésben meghatározott elszámolási határidőt követő 8 napon belül.

(3) A benyújtott elszámolásokat a polgármesteri hivatal illetékes szervezeti egységének megbízott dolgozója ellenőrizni köteles, hogy a felhasználás a célnak megfelelően és jogszerűen történt-e. A tartalmi és számszaki ellenőrzés tényét és annak elfogadását a benyújtott elszámoláson, illetve a beszámolón dokumentálni kell.

(4) Ha a támogatott a megállapodásban foglalt elszámolási határidőig nem, vagy nem szabályos módon számolt el a támogatás felhasználásáról, úgy visszafizetési kötelezettsége keletkezik a támogatási megállapodásban foglaltak alapján.

(5) Az elutasított, vagy a részben elutasított elszámolás esetén a támogatott köteles a támogatási összeget, vagy a támogatási összegnek az elszámolás el nem fogadott részére eső összegét az önkormányzat számlájára visszafizetni.

**7. Nyilvántartás és közzététel**

**10. §**

(1) A támogatásokról és a számadási kötelezettség teljesítéséről a polgármesteri hivatal illetékes szervezeti egységének megbízott dolgozója köteles nyilvántartást vezetni. A nyilvántartásnak tartalmaznia kell a támogatott nevét, címét, a támogatást nyújtó megnevezését, a támogatott képviselőjének nevét, a támogatás összegét és célját, az átutalás idejét, a támogatás célszerinti felhasználása elszámolásának határidejét, az elszámolás időpontját, valamint az elszámolás és bizonylat fellelhetőségét, a bizonylat számát.

(2) Az információs önrendelkezési jogról és az információszabadságról szóló 2011. évi CXII. törvény rendelkezései alapján az önkormányzat költségvetéséből nyújtott nem normatív, céljellegű, működési és fejlesztési támogatások kedvezményezettjeinek nevére, a támogatás céljára, összegére, továbbá a támogatási program megvalósítási helyére vonatkozó adatokat a város honlapján közzé kell tenni.

(3) A közzétételt a támogatásról szóló döntés meghozatalát követő hatvan napon belül kell megtenni.

(4) A közzétételért a Polgármesteri Hivatal felel.

*III. Fejezet*

*Államháztartáson kívüli forrás átvételére vonatkozó szabályok*

**11. §**

(1) Az államháztartáson kívüli forrás átvételénél vizsgálni kell az átvétel következményeként az önkormányzatnál esetlegesen felmerülő kiadásokat, a pénzeszköz átvétel következményeit.

(2) Az államháztartáson kívüli forrás önkormányzat részére történő átvételéről a polgármester dönt, amennyiben annak átvétele az önkormányzat számára többlet pénzügyi kötelezettségvállalást nem jelent.

(3) Az államháztartáson kívüli forrás önkormányzat részére történő átvételéről, amennyiben annak átvétele az önkormányzat számára többlet pénzügyi kötelezettségvállalást jelent:

*a)* 200 eFt többlet pénzügyi kötelezettségvállalási értékhatárig a polgármester,

*b)* 200 eFt többlet pénzügyi kötelezettségvállalási értékhatár felett a Képviselő-testület dönt.

(4) Az államháztartáson kívüli forrás átvételéről szóló megállapodás aláírására a polgármester jogosult

(5) Az átvétellel esetlegesen felmerülő kiadások fedezetét az önkormányzat költségvetési rendeletének tartalmaznia kell.

(6) Az önkormányzat irányítása alá tartozó költségvetési szerv esetében a költségvetési szerv vezetője dönt az államháztartáson kívüli forrás átvételéről, amennyiben annak átvétele az önkormányzat számára többlet pénzügyi kötelezettségvállalást nem jelent.

(7) A továbbutalandó államháztartáson kívülről származó támogatások átvételéről a polgármester dönt.

**12. §**

(1) Az önkormányzat irányítása alá tartozó költségvetési szerv esetében a költségvetési szerv vezetője dönt az államháztartáson kívüli forrás átvételéről, amennyiben annak átvétele az önkormányzat számára többlet pénzügyi kötelezettségvállalást nem jelent. Az erről szóló megállapodást a költségvetési szerv vezetője írja alá.

(2) Az államháztartáson kívüli forrás önkormányzat részére történő átvételéről, amennyiben annak átvétele az önkormányzat számára többlet pénzügyi kötelezettségvállalást jelent:

*a)* 200 eFt többlet pénzügyi kötelezettségvállalási értékhatárig a költségvetési szerv vezetője dönt, figyelembe véve a 11. § (5) bekezdésének rendelkezését,

*b)* 200 eFt többlet pénzügyi kötelezettségvállalási értékhatár felett a Képviselő-testület dönt.

*IV. Fejezet*

*Záró rendelkezés*

**13. §**

Ez a rendelet a kihirdetését követő harmadik napon lép hatályba.

Tiszavasvári, 2021. július 22.

**Szőke Zoltán Dr. Kórik Zsuzsanna**

**polgármester jegyző**

**A rendelet kihirdetve: 2021.**

**Dr. Kórik Zsuzsanna**

**j e g y z ő**

*1. melléklet*

**Nyilatkozat**

A szervezet neve: ………………………………………………….

Címe: ……………………………………………………….............

Képviselőjének neve: ………………………………………………

1. Kijelentem, hogy az általam képviselt szervezetnek köztartozása nincs, továbbá csőd-, felszámolási, vagy végelszámolási eljárás alatt nem áll. Vállalom, hogy támogatás esetén a támogatási megállapodáshoz szükséges, támogatott nevére szóló, 30 napnál nem régebbi igazolást beszerzem arról, hogy a Nemzeti Adó- és Vámhivatal felé nincs fennálló köztartozásunk.

Kijelentem, hogy a közölt adatok a valóságnak megfelelnek.

Kelt:

A szervezet képviselőjének aláírása

*2. melléklet*

**Nyilatkozat az összeférhetetlenségről és érintettségről**

*3. melléklet*

**Összesítő táblázat a ...számú támogatás elszámolásához**

Általános indokolás

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 41. § (9) bekezdése kimondja, hogy ahelyi önkormányzat képviselő-testülete az államháztartáson kívüli források átvételére és átadására vonatkozó rendelkezéseket rendeletben szabályozza.  Az Mötv. 41. § (9) bekezdése értelmében az önkormányzatnak rendelet-alkotási kötelezettsége áll fenn, eszerint az államháztartáson kívüli forrás átadása és átvétele önkormányzati rendeletben szabályozott módon történhet.

Az államháztartáson kívülre átadott önkormányzati támogatások alatt az önkormányzat által saját költségvetési bevétele terhére, valamint a központi költségvetésből az önkormányzaton keresztül bármilyen jogcímen nyújtott nem normatív, céljellegű, működésre és fejlesztésre adandó (nem szociális ellátás) pénzbeli juttatást kell érteni.Ilyen támogatás az eseti jellegű, amely meghatározott működési vagy fejlesztési feladat ellátásához, cél megvalósításához nyújt anyagi hozzájárulást, vagy általános működési célú támogatás, ami a támogatott (civil szervezetek) működéséhez biztosít pénzbeli támogatást. A rendelet szabályozza, hogy az érintettek az önkormányzat költségvetéséből milyen módon, formában kaphatnak pénzbeli támogatást meghatározott, tevékenységüket segítő, illetve azzal összefüggő célra. Államháztartáson kívüli források átvétele több jogcímen lehetséges, például pénzeszközök, ingó, ingatlan közérdekű felajánlása, ajándékozása, öröklés útján célhoz kötötten vagy felhasználási, hasznosítási cél megjelölése nélkül.

Részletes indokolás

**1. §**

A rendelet célja az államháztartáson kívüli források átvételére, átadására vonatkozó rendelkezések meghatározása.

**2. §**

A rendelet személyi és tárgyi hatályáról rendelkezik.

**3. §**

Értelmező rendelkezések.

**4-7. §**

A támogatásnyújtás alapelveinek rögzítése. A támogathatók köréről rendelkezik. A támogatás fajtáit, a kérelem kötelező tartalmi elemeit szabályozza.

**8. §**

A támogatási megállapodásra vonatkozó rendelkezéseket szabályozza.

**9. §**

Elszámolás a támogatási összeg felhasználásáról és a támogatási szerződésben foglalt kötelezettségek teljesítéséről.

**10. §**

A nyilvántartás és a közzététel szabályairól rendelkezik.

**11-12. §**

Államháztartáson kívüli forrás átvételére vonatkozó szabályokat szabályozza.

**13. §**

Hatályba lépésről szóló rendelkezés.