**ELŐTERJESZTÉS**

Tiszavasvári Város Önkormányzata Képviselő-testületének

2021. július 29-én

tartandó ülésére

Az előterjesztés tárgya: **A polgármester 2021. évi szabadság felhasználási ütemezési tervének jóváhagyásáról**

Iktatószám: TPH/2172-8/2021.

Melléklet: 1 db- ütemezési tervezet

Az előterjesztés előadója: Szőke Zoltán polgármester

Az előterjesztés témafelelőse: Dr. Köblös Ibolya köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.30.pontja |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |

Egyéb megjegyzés: nincs

……………………………………………………………………………………………………………………………………………………………………………………………………

Tiszavasvári, 2021. július 15.

**Dr. Köblös Ibolya  
 témafelelős**

**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

Témafelelős: Dr. Köblös Ibolya

**ELŐTERJESZTÉS**

**- a Képviselő-testülethez -**

**A polgármester 2021. évi szabadság felhasználási ütemezési tervének jóváhagyásáról**

**Tisztelt Képviselő-testület!**

A közszolgálati tisztviselőkről szóló 2011. évi CXCIX tv. (a továbbiakban Kttv.) 225/C.§ (2) bekezdés alapján a képviselő-testület, mint munkáltatói jogkör gyakorlója hagyja jóvá a polgármesteri szabadság ütemezését minden év február 28-ig.

A veszélyhelyzet ideje alatt főszabályként a képviselő-testület jogosítványait a polgármester gyakorolta, azonban Magyarország helyi önkormányzatairól szóló 2011. évi CLXXXIX. tv. (a továbbiakban Mötv) alapelveiből következően **a polgármester saját maga munkáltatójaként nem járhatott el, a képviselő-testület polgármester feletti munkáltatói jogkörével kapcsolatos kérdésben döntést nem hozhatott.**

Előzőek alapján 2021. évi szabadság - tervezetemet a Kttv. 225/C.§ alapján 2021. február 28-ig elkészítettem, és a tisztelt képviselő-testületnek 2021. február 26. napján kelt tájékoztatómban megküldtem. Jelen előterjesztésben pedig kérem szabadság - tervezetem utólagos jóváhagyását, hogy a képviselő-testület törvény által előírt kötelezettségének eleget tudjon tenni.

Tiszavasvári, 2021. július 15.

**Szőke Zoltán**

**polgármester**

## HATÁROZAT-TERVEZET

#### TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**…../2021.(VII.29) Kt. sz.**

**határozata**

**A polgármester 2021. évi szabadság felhasználási ütemezési tervének jóváhagyásáról**

Tiszavasvári Város Önkormányzatának Képviselő-testülete

A közszolgálati tisztviselőkről szóló 2011. évi CXCIX törvény 225/C.§ (1) – (4) bekezdéseiben foglaltak alapján Szőke Zoltán főállású polgármester 2021 évi (39 nap) szabadsága igénybe vételét a melléklet szerinti szabadság felhasználási ütemezésben foglaltaknak megfelelően jóváhagyja.

**Határidő**: esedékességkor **Felelős**: Szőke Zoltán polgármester